=== Medier ===
[[Fil:Radio Andorre émetteur 1961.jpg|thumb|[[Radio Andorra]]s hovedkvarter fotograferet i 1961.]]
[[Fil:Logotip RNA.jpg|thumb|Logo for [[Ràdio Nacional d'Andorra]], RNA.]]
I en periode havde Andorra internationale radiostationer, som sendte programmer rettet mod nabolandene, særlig Frankrig, uden at der fandtes stationer for landets eget publikum. Den første af disse internationale radiostationer var [[Radio Andorra]], etableret i 1939.<ref>[http://aquiradioandorra.free.fr/ ''Aqui Radio Andorra''], hjemmeside om radiostationens historie (fransk). Besøgt 26. juni 2011.</ref> I 1958 fik Radio Andorra konkurrence af Radio des Vallées, ejet af det franske selskab Société financière de radiodiffusion (Sofirad), som dengang var majoritetsejet af den franske stat. Radio des Vallées skiftede i 1966 navn til [[Sud Radio]]. Efter en strid mellem samfyrsterne og Andorras egne myndigheder om dispositionen over frekvenserne Andorra rådede over, nægtede Andorra at forny Radio Andorras og Sud Radios licenser og begge blev lukket i 1981. Efter dette har Andorra etableret en national radiokanal og startet fjernsynsudsendelser.
Politik Organisationer